Robert Kitt

thumb

Robert Kitt (sündinud 26. aprillil 1977 Tallinnas) on Eesti ärijuht ja majandusteadlane. 

Elukäik
Robert Kitt lõpetas 1995. aastal Tallinna Reaalkooli, kus oli oma lennus (110. lend) üks kuuest kuldmedalistist. Kooliõpingute ajal esindas ta Eestit rahvusvahelistel füüsikaolümpiaadidel, kus tutvus Jaan Kaldaga, kes aitab Eesti koolinoortel füüsikaolümpiaadideks valmistuda. 1995. aastal astus Kitt Tallinna Tehnikaülikooli, mille lõpetas 2001. aastal magistrikraadiga. 2005. aastal kaitses ta samas Jaan Kalda juhendatud doktoriväitekirja "Üldistatud mastaabi-invariantsus majanduslikes aegridades".

Tööd panganduses alustas Robert Kitt keskkooli kõrvalt 1994. aastal. Aastatel 2015–2019 oli ta Swedbanki Eesti haru juhatuse esimees, olles ühtlasi Eesti esimene doktorikraadiga pangajuht.Eesti esimene doktorikraadiga pangajuht. Vaadatud 17. aprill 2024. 2019. aastal asus Kitt pangandusvaldkonna eksperdina tööle rahapesu tõkestamisega tegelevas Eesti idufirmas Salv. Eesti idufirma Salv. Vaadatud 17. aprill 2024. 2021. aastal sai Robert Kitist energiakontserni Utilitas kaugkütteettevõtete juht.. Robert Kitt asub tööle Utilitase juhtkonnas. Vaadatud 17. aprill 2024. 

Ta oli Eesti Kaubandus-Tööstuskoja juhatuse liige aastatel 2015–2023.

Erasektoris tegutsemise kõrvalt on Kitt olnud aktiivne ka akadeemilises maailmas. Ta on alates 2015. aastast Tallinna Tehnikaülikooli kuratooriumi liige ning samas ülikoolis ka külalisprofessor. Kitt on avaldanud ligi 20 teadusartiklit. . ETIS Robert Kitt. Vaadatud 17. aprill 2024. Alates 2019. aastast on Robert Kitt Tallinna Tehnikaülikooli Vilistlaskogu juhatuse esimees.. Taltech vilistlaskogu. Vaadatud 17. aprill 2024.

Aastatel 2012–2016 kuulus ta Toomas Hendrik Ilvese kokku kutsutud Presidendi Mõttekotta. . Presidendi Mõttekoda. Vaadatud 17. aprill 2024. 

Ta on raamatu „Komplekssüsteemid. Tervik on suurem kui osade summa” (2020) kaasautor.

Isiklikku
Robert Kitt on läbinud mitmeid triatlone ning on Eesti Triatloni Liidu juhatuse liige.. Eesti Triatloni Liidu juhatus. Vaadatud 17. aprill 2024. Kitt on abielus ja kahe lapse isa. . Postimehe artikkel. Vaadatud 17. aprill 2024.

 Tunnustus 
2017. aastal valis Nordic Business Forum Robert Kiti kümne Põhja-Euroopa vastutustundlikuma liidri sekka. Nordic Business Forum 2017. Vaadatud 17. aprill 2024. 

Ametikohad
2021- AS Utilitas Tallinn ja AS Utilitas Eesti juht
2015–2019 AS-i Swedbank juhatuse esimees
2010–2015 ettevõtete panganduse juht, juhtkonna liige, AS Swedbank
2008–2010 varahalduse juht, AS Swedbank
2007–2008 juht, AS Hansa Investeerimisfondid
2005–2007 erakorraline dotsent, Tallinna tehnikaülikool, majandusteaduskond, rahanduse ja majandusteooria instituut, rahanduse ja panganduse õppetool (0,25)
2003–2007 fondijuht, AS Hansa Investeerimisfondid
2002–2013 teadur, Tallinna tehnikaülikool, TTÜ küberneetika instituut (0,50)
2001–2005 lektor, Tallinna tehnikaülikool, majandusteaduskond, rahanduse ja majandusteooria instituut, rahanduse ja panganduse õppetool (0,10)
1999–2003 fondijuht, AS LHV Varahaldus
1998–1999 fondijuht, AS Hansa Investeerimisfondid
1997–1998 fondijuht, AS Eesti Investeerimispank
1994–1997 finantsturgude analüütik ja maakler, Põhja-Eesti pank

Viited

Kategooria:Tallinna Tehnikaülikooli vilistlased
Kategooria:Tallinna Reaalkooli vilistlased
Kategooria:Sündinud 1977